b'\n_START_ARTICLE_\nPys\xc3\xa4ytt\xc3\xa4k\xc3\xa4\xc3\xa4 sota -verkosto\n_START_PARAGRAPH_\nPys\xc3\xa4ytt\xc3\xa4k\xc3\xa4\xc3\xa4 sota -verkosto on suomalainen sodanvastainen ryhmittym\xc3\xa4. Verkoston toiminnassa merkitt\xc3\xa4v\xc3\xa4ss\xc3\xa4 roolissa ovat vasemmistolaiset ja maahanmuuttajien j\xc3\xa4rjest\xc3\xb6t. Verkosto on vastustanut Irakin ja T\xc5\xa1et\xc5\xa1enian sotia sek\xc3\xa4 Palestiinan tapahtumia. Verkoston j\xc3\xa4rjest\xc3\xb6t olivat organisoimassa vuoden 2003 kev\xc3\xa4\xc3\xa4n sodanvastaisia mielenosoituksia. Yhteenliittym\xc3\xa4n tavoitteena on pit\xc3\xa4\xc3\xa4 sodanvastaisen liikkeen esiin nostamat kysymykset julkisuudessa mielenosoituksilla, kampanjoilla ja keskustelutilaisuuksilla._NEWLINE_Suomessa olivat mukana vuonna 2005: Arabikansojen yst\xc3\xa4vyysseura, Attac, EU:n vastainen kansanrintama, Irakilaisten pakolaisten kansainv\xc3\xa4lisen federaation Suomen osasto, Irakin naisten yhdistys Suomessa, Iranin ja Irakin ty\xc3\xb6v\xc3\xa4en kommunistisen puolueen Suomen osasto, Iranin kommunistinen puolue - Suomen osasto, J\xc3\xa4rjest\xc3\xb6 Irakin kommunistity\xc3\xb6l\xc3\xa4isten puolueen organisoimiseksi - Suomen osasto, Kansainv\xc3\xa4linen Musliminaisten Unioni Ry, Kommunistien liitto, Maan yst\xc3\xa4v\xc3\xa4t, Naiset rauhan puolesta, Pand - Taiteilijat rauhan puolesta, Sosialistiliitto, Suomen Kommunistinen Puolue, Suomen Rauhanpuolustajat, Svenska Fredsv\xc3\xa4nner i Helsingfors, Ty\xc3\xb6paikkojen rauhantoimikunta, Vasemmistonuoret ja Vihreiden nuorten ja opiskelijoiden liitto. T\xc3\xa4m\xc3\xa4n j\xc3\xa4lkeen verkostosta on eronnut ainakin Vasemmistonuoret.'